Frank Lloyd Wright

Frank Lloyd Wright (sünninimi Frank Lincoln Wright; 8. juuni 1867 Richland Center, Wisconsin – 9. aprill 1959 Phoenix, Arizona) oli Ameerika Ühendriikide arhitekt, sisekujundaja, kirjanik ja lektor.

Ta projekteeris oma 70-aastase karjääri jooksul üle tuhande ehitise, millest 532 ehitati valmis. Tema loomingusse kuuluvad isikupärased ja uuenduslikud näited paljudest hoonetüüpidest, sh kontorihooned, kirikud, koolid, pilvelõhkujad, hotellid ja muuseumid. Ta kavandas oma hoonetele ka rohkesti sisekujunduselemente, näiteks mööblit.

Ta lähtus oma töös põhimõttest, et arhitektuur peab olema harmoonias inimlikkuse ja keskkonnaga, ning nimetas selle vaate orgaaniliseks arhitektuuriks. Selle mõtteviisi parimaks näiteks on 1939. aastal valminud elamu Fallingwater, mida on nimetatud Ameerika kõigi aegade parimaks arhitektuuriteoseks.Brewster, Mike (July 28, 2004). "Frank Lloyd Wright: America's Architect" Business Week (The McGraw-Hill Companies)

Ta kirjutas 20 raamatut ja palju artikleid ning pidas loenguid nii Ameerika Ühendriikides kui ka Euroopas.

Ta oli juba eluajal väga tuntud ja populaarne. 1991. aastal nimetas Ameerika Arhitektide Instituut ta kõigi aegade suurimaks Ameerika arhitektiks.

Tartus asuv Eesti Üliõpilaste Seltsi maja on suures osas lähtutud ajakirjas The Architectural Review 1900. aastal avaldatud noore ameerika arhitekti Frank Lloyd Wrighti joonistest.Ants Hein. Maja kui sümbol. Tallinn, Hattorpe, 2007, lk. 60–61.

Tunnustus
 1941 – Briti Arhitektide Kuningliku Instituudi kuninglik kuldmedal
 1947 – valiti Ameerika Kunstide ja Kirjanduse Akadeemia liikmeks
 1949 – Ameerika Arhitektide Instituudi kuldmedal
 1953 – Frank P. Brown Medal

Teoseid

Viited

Kirjandus
 Arnt Cobbers. Frank Lloyd Wright. Tallinn: Koolibri, 2008, ISBN 9789985020401

Kategooria:Ameerika Ühendriikide arhitektid
Kategooria:Sündinud 1867
Kategooria:Surnud 1959